ยาsertralineมีผลข้างเคียงไหมครับจะหยุดกินได้ตอนไหน จะมีอาการติดยาใหมครับ
สวัสดีค่ะ Sertraline เป็นยาต้านเศร้า ที่ช่วยปรับการสื่อสารระหว่างเซลล์ประสาทในระบบประสาทส่วนกลางและสารเคมีในสมอง รวมไปถึงช่วยให้สารเคมีในสมองกลับสู่สภาวะปกติ แพทย์จะใช้ยานี้ในการรักษาโรคจิตเวชอยู่หลายชนิดเช่น โรคซึมเศร้า โรคย้ำคิดย้ำทำ โรคแพนิกหรือโรคตื่นตระหนก เป็นต้นยา Sertraline อาจก่อให้เกิดผลข้างเคียงและควรไปพบแพทย์เมื่อเกิดอาการบ่อย ๆ เช่น คลื่นไส้ ไม่อยากอาหาร ท้องเสีย อาหารไม่ย่อย มีปัญหาในการนอน หลับยาก หรือเป็นโรคนอนไม่หลับ เหงื่อออกมาก มีความผิดปกติในการหลั่งน้ำอสุจิ อารมณ์ทางเพศลดลง ปากแห้ง ท้องอืด ปวดศีรษะ เจ็บคอ มีอาการสั่น ในบางรายที่มีอาการรุนแรงอาจ ชัก มีไข้สูง หัวใจเต้นผิดจังหวะได้การใช้ยาควรอยู่ภายใต้การดูแลของแพทย์ ยาในกลุ่มนี้ควรใช้ต่อเนื่องเพื่อให้เห็นผลการรักษา การติดยาหรือต้องปรับยาเพิ่มขึ้นเรื่อยๆ ไม่ใช่ข้อที่ควรกังวลในการใช้ยาตัวนี้ค่ะ